На 4-ти април две хиляди и дванадесета година, сряда, от 15.00 часа, в зала № 456, в сградата на Народното събрание, на площад "Княз Александър Първи", се проведе редовното заседание на Комисията по труда и социалната политика. То бе открито и ръководено от председателя на Комисията господин ДРАГОМИР СТОЙНЕВ.\nУважаеми колеги и гости, имаме вече необходимият кворум. И\nоткривам редовното заседание на Комисията по труда и социалната политика.\n... Господин Иванов, добре дошъл на днешното заседание на Комисията по труда и социалната политика...\nКолеги, имаме богат дневен ред:\n1. Представяне, обсъждане и гласуване на ЗАКОНОПРОЕКТ ЗА ИЗМЕНЕНИЕ И ДОПЪЛНЕНИЕ НА ЗАКОНА ЗА СЕМЕЙНИ ПОМОЩИ ЗА ДЕЦА, № 254 - 01 - 16, внесен от д-р Цветан Костов Костов и група народни представители, на 16.ІІ.2012 година.\n2. Представяне, обсъждане и гласуване на ЗАКОНОПРОЕКТ ЗА ИЗМЕНЕНИЕ И ДОПЪЛНЕНИЕ НА ЗАКОНА ЗА СЕМЕЙНИ ПОМОЩИ ЗА ДЕЦА, № 254 - 01 - 39, внесен от Светлана Ангелова Найденов, Станка Лалева Шайлекова и Галина Димитрова Банковска, на 13.ІІІ.2012 година.\n3. ДОКЛАД ЗА ДЕЙНОСТТА НА ОМБУДСМАНА на Република България през 2011 година, № 261 - 00 - 1, внесен от Омбудсмана на Република България на 29.ІІІ.2012 година.\n4. Представяне, обсъждане и гласуване на ПРОЕКТ ЗА РЕШЕНИЕ ЗА ОТПУСКАНЕ НА ПЕНСИЯ ЗА ОСОБЕНИ ЗАСЛУГИ КЪМ ДЪРЖАВАТА И НАЦИЯТА, № 202 - 03 - 12, внесен от Министерския съвет, на 30.ІІІ.2012 година.\nДоктор Шайлекова, заповядайте.\nд-р СТАНКА ШАЙЛЕКОВА:\nИмам процедурно предложение, като точка пета към Дневния ред да включим Проекта за второ гласуване на Закона за изменение и допълнение на Закона за социално подпомагане, който миналата седмица гледахме в зала...\nБлагодаря Ви, доктор Шайлекова.\n5. ПРОЕКТ за ИЗМЕНИЕ И ДОПЪЛНЕНИЕ НА ЗАКОНА за СОЦИАЛНОТО ПОДПОМАГАНЕ - на второ гласуване.\nКолеги, подлагам на гласуване така оформеният дневен ред от пет точки - със Закона за изменение и допълнение на Закона за социално подпомагане...\n"За" - 19 гласа.\n"Против" - няма.\nДневният ред от пет точки е приет единодушно.\nКолеги, тъй като точка първа и точка втора, касаещи промените в Закона за семейните помощи за деца, и третират една и съща материя, една и съща проблематика, предлагам, да ги обединим и да гледаме едновременно и двата законопроекта. Разбира се, ще бъдат гласувани по отделно. Но предлагам да ги гледаме и двата едновременно.\nПриема се това мое предложение.\nПоканени за участие в днешното заседание са:\n- г-н Константин Пенчев - Омбудсман на Република България;\n- г-жа Роза Георгиева - Началник кабинет на омбудсмана;\n- г-жа Росица Тоткова - Главен секретар при омбудсмана;\n- г-жа Весела Караиванова-Начева - Подуправител на Националния осигурителен институт;\n- г-н Ивайло Иванов - Изпълнителен директор на Агенцията за социално подпомагане;\n- г-жа Елена Кременлиева - Директор на дирекция "Социално включване" в Министерството на труда и социалната политика;\n- г-жа Милда Паунова - Дирекция "Правна" в Министерство на културата;\n- г-жа Михаела Тодорова - КНСБ;\nПО ТОЧКИ ПЪРВА И ВТОРА ОТ ДНЕВНИЯ РЕД:\nИ предлагам, ...да дам думата, по първият Законопроект на господин Цветан Костов и група народни представители ...\nГосподин Костов, имате думата, заповядайте.\nд-р ЦВЕТАН КОСТОВ:\nСпоред Закона за семейни помощи за деца, предоставянето на месечни помощи за деца до завършване на средното образование, но не повече от 20-годишна възраст, е обвързано с доходен критерий. Ежегодно, със Закона за държавният бюджет, се определя максимален доход, средномесечен, член от семейство, до който е възможно предоставянето на такива месечни помощи, за тази година той е 350 лева.\nНяма спор, че смъртта на родител е трагично обстоятелство, което, освен неблагоприятно въздействие, върху детската психика, не рядко е съпроводено и от финансови сътресения за семейството. Ето защо, ние - от Синята коалиция, подготвихме и внесохме проекто-закон с идеята, за облекчаване на условията при отпускане на месечни помощи за деца полусираци. Целта на предлагането, отпадане на доходния критерий при предоставяне на месечна помощ за деца с един жив родител, е както подкрепата за такива семейства, така и условия, създадени условия за по-добър живот за децата полусираци.\nТой бе подписан от народни представители от всички парламентарни групи, и от независими народни представители, с изключение на колеги от парламентарната група на ГЕРБ. Месец по-късно, ГЕРБ внасят свой проект, базиран на същата идея, в който видяхме вграден нашия законопроект. Аз нямам намерение да коментирам този факт от етична гледна точка. Но няма как да пропусна комичната ситуация, в която изпадна Финансовото министерство с дадените становища по двата законопроекта. Негативно - за нашият, а по този на ГЕРБ - че необходимите средства за прилагането на тези промени биха могли да бъдат осигурени. При това, този, вторият, обхваща несъмнено по-голям брой деца, респективно свързано и с по-големи разходи.\nНаистина, не може да се каже какво ще струват на държавния бюджет тези промени, поради липса на статистика колко са децата полусираци и колко от тях получават помощи по член 7-ми на Закона за семейни помощи за деца. Изчисленията на Министерството на труда и социалната политика са на база брой получавани наследствени пенсии и по тази причина не могат да претендират за точност.\nАз смятам, че тази поправка няма да има съществено бюджетно отражение. По-скоро, тя е стъпка към повече социална справедливост.\nДвата проектозакона не са обемни. Не си противоречат. И аз вярвам, че между първо и второ четене, ако, разбира се, минат те на първо гласуване, в Пленарна зала, в което нямам съмнения особени, ще се намерят оптималните текстове, за да се получи един стойностен и прецизен закон.\nБлагодаря Ви, доктор Костов.\nМотивите по другия проекто-закон, ще представи доктор Шайлекова.\nДа, прав е доктор Костов, ние възприехме идеята на колегите, неговата и на всички останали колеги, които са се подписали под предложението, но решихме да доразвием тази идея и да внесем още няколко предложения. Ние подкрепяме Законопроекта на доктор Костов и на колегите, наясно сме всички, че трудностите при отглеждане на дете, което се отглежда от един жив родител, са много сериозни, не само за родителите, но и за децата, и затова направихме още няколко предложения. С цел постигане на равноправие между всички деца, ние предлагаме месечната помощ да продължи да се дава до навършване на 18- годишна възраст в случаите, когато преди навършването й детето е завършило средното си образование, това са случаи на талантливи деца, които завършват по-рано средното си образование. По този начин детето няма да бъде лишено от подкрепа, поради фактът, че се е справило по-бързо с учебния процес.\nДруга промяна, която правим, е отпадането на доходният тест за получаване на целева помощ за първокласници и за деца с трайни увреждания. Всички останали помощи и към настоящия момент са без доходен тест за децата с трайни увреждания, с оглед важността на включването на децата с трайно увреждане в общообразователния процес, това допълнително облекчение за техните семейства е изключително важно.\nВ член 4-ти от Закона се заличава единственото посочено изключение от доходния тест. Сега действащият текст е ненужен, тъй като посочва всички случаи на изключение от правилото - за определен доход на семейството, като условие за получаване на семейни помощи. Освен това всички изключения са посочени и развити в останалите разпоредби на Закона.\nПредлагаме Закона да влезе в сила от първи януари 2013-та година, само като се прави изключение за целевата помощ за първокласниците, която смятаме, че трябва да влезе от септември тази година, за да могат децата да се възползват от тази разпоредба.\nГосподин Иванов, желаете ли да вземете думата по двата законопроекта?\nНие сме изразили вече становището по Закона за семейни помощи за деца и по законопроекта на господин Костов, и по законопроекта от Станка Шайлекова и групата от останалите народни представители, и подкрепяме законопроекта при обезпечаването на необходимите финансови средства в бюджета на Министерството на труда и социалната политика. Това е.\nБлагодаря Ви, госпожо Кременлиева.\nАз виждам едно притеснение на Министерството на финансите. Ясно е, че ще подкрепим и двата законопроекта, с надеждата да изготвим един общ законопроект, който да реши представяния проблем, който, между впрочем, е възникнал от колега народен представител. Поставен е такъв въпрос, който е свързан с подоходен тест. В случаите, в които едното от децата е навършило двадесет години, примерно е студент, а другото дете е малко дете и което трябва да получава месечни помощи.\nПри положение, че Семейният кодекс казва, че в семейството влизат тези, които са до 18 години, членове на семейството, говоря за децата, тогава доходът се дели на две, а не на три, и надминава този подоходен критерий. И това е една от причините да се потърси решение на този въпрос.\nСега, по отношение на броя на децата. Аз си направих усилия, да проверя в националната статистика, при преброяването, децата до 18-годишна, по-точно до 20-годишна възраст по-точно, е милион и четиристотин хиляди. Социалното министерство казва, че от тях 820 хиляди получават месечни помощи. Което означава, че една значителна част - около 600 хиляди деца, не получават тези месечни помощи.\nСега, що се отнася до тези, които са с един родител. Около 26 хиляди, казват от Националния осигурителен институт. И от Социалното министерство получават наследствени пенсии. Но не всички от тези, които получават наследствени пенсии..., не получават месечни помощи, защото въпреки наследствената пенсия, те влизат в групата на тези, които получават месечна помощ. Така че, тази сума от единадесет милиона лева е значително по-малка. Тя е ориентировъчна, ако се приеме, че всички не отговарят на подоходния тест.\nТака че, притесненията на Министерството на финансите не са сериозни. Най-добрият начин е сега да променим, да приемем и двата проекта, за да можем да търсим решение в един проект на второ четене.\nБлагодаря Ви, доктор Адемов.\nДруги, народни представители?\nНе виждам. Колеги, подлагам на гласуване тогава и двата законопроекта...\nПърво, подлагам на гласуване Законопроекта за изменение и допълнение на Закона за семейни помощи за деца № 254 - 01 - 16, внесен от Цветан Костов и група народни представители на 16.ІІ.2012 година. Който е съгласен, моля да гласува:\nИ подлагам на гласуване Законопроект за изменение и допълнение на Закона за семейни помощи за деца, № 254 - 01 - 39, внесен от Светлана Ангелова, Станка Шайлекова и Галина Банковска, на 13.ІІІ.2012 година. Който е съгласен, моля да гласува:\nИ разбира се, сега между първо и второ четене, много важно е, да направим една работна група, тъй като има, наистина, много въпроси, които трябва да са изчистени...\nСега, понеже виждам, че Омбусманът го няма... не, не, като дойде... Тъй като и за пенсията за особени заслуги към държавата и нацията не виждам представител на Националния осигурителен институт, а госпожа Кременлиева е тук, предлагам, да преминем директно към точка пета и след това, като дойдат гостите, ще ги изчакаме, ще работим по останалите две точки... Тогава колеги, преминаваме към\nПреминаваме към Закона за социалното подпомагане... Законопроект за изменение и допълнение на Закона за социалното подпомагане. Знаете, той бе оттеглен ..., отложен в зала, преминаваме към параграф четвърти, тъй като, ...\nОттеглям нашето предложение по § 4 и правим предложение за нова редакция на параграф четири. И ще ви я прочета:\nВ член 6-ти се правят следните изменения и допълнения:\nт. 1. Алинея едно се изменя така:\n(1) Агенцията за социално подпомагане:\n1. Изпълнява държавната политика за социално подпомагане.\n2. Осъществява дейност по предоставяне на социални помощи и социални услуги.\n3. Разработва единна система за оценка и контрол на дейностите на дирекциите „Социално подпомагане” и осъществява специализиран контрол върху тях, чрез инспектората на Агенцията за социално подпомагане.\n4. Координира и контролира дейностите по планиране и развитие на социалните услуги.\n5. Разработва критерии и стандарти за качество на социалните услуги, които се утвърждават с наредба на Министерския съвет, по предложение на министъра на труда и социалната политика.\n6. Разрешава откриване, закриване, промяна на вида и капацитета на социални услуги, когато са делегирани от държавата дейности.\n7. Регистрира лицата по чл. 18-ти, ал. 1, извършващи социални услуги, при условия и по ред, определени с Правилника за прилагане на Закона.\n8. Изготвя обобщени годишни отчети и анализи за дейността в областта на социалните помощи и социалните услуги, които представя на министъра на труда и социалната политика.\n9. Участва при изготвянето на проекти на нормативните актове в областта на социалните помощи и социалните услуги.\n10. Поддържа регистри на децата, които могат да бъдат осиновени при условията на пълно осиновяване, на осиновяващи при условията на пълно осиновяване и на утвърдените приемни семейства, чрез регионалните дирекции за социално подпомагане.\nт. 2. Създава се алинея три:\n„Алинея трета: Министърът на труда и социалната политика утвърждава наредба за кариерно развитие на социалните работници в Агенцията за социално подпомагане."\nИзвинявам се, но само че, текстът не мога да го открия в материала. Подкрепяме предложението...\nКолеги народни представители, имате думата.\nТогава, аз ще взема думата.\nИзключително съм щастлив, че правите промените по точка едно. Стана дебат в зала. Изцяло ще подкрепя промените в алинея първа. Но в точка втора, все пак, в зала изразих становище, че министърът на труда и социалната политика не следва да утвърждава наредба за кариерното развитие на социалните работници. Смятам, че това не е негова работа. И поради тази причина, ще се въздържа от гласуване, тъй като, както съм изразил позицията си, наистина, подкрепям това, което Вие в момента, това предложение, което вие направихте, но за съжаление, заради алинея втора, ще се въздържа.\nКолеги народни представители? Някой желае ли думата? Не виждам. Подлагам на гласуване параграф четвърти, с така направеното предложение от Станка Шайлекова. Който е "За", моля да гласува:\n"За" - 12 гласа.\n"Въздържали се" - 4 гласа.\nСега гласуваме параграф четвърти по вносител, с направеното предложение. Който е "За", моля да гласува:\n"Въздържали се" - 6 гласа.\nПараграф пети е приет.\nОтиваме на параграф шести.\n§ 6, този параграф е по вносител, но следва да вземем в предвид и приетите вече предложения по § 4.\nНякой желае ли да вземе отношение? Не виждам.\nКойто е "За" параграф шести по вносител, моля да гласува:\n"За" - не виждам.\n"Против" - 14 гласа.\n"Въздържали се" - не виждам.\nПараграф шести по вносител е отхвърлен.\nТук искам да ви благодаря, колеги народни представители, тъй като това влезе в основата на дебата, тъй като изцяло се променя видът? на социални услуги, благодаря за подкрепата и за разбирането.\nОтиваме на параграф седем. Който е "За" параграф седем по вносител, моля да гласува:\n"За" - няма.\n"Против" - 16 гласа.\nПо параграф осем, който е съгласен, моля да гласува:\n"Против" - 18 гласа.\nПараграф осми е отхвърлен.\nПо него има предложение на народните представители Емилия Масларова и Драгомир Стойнев. То не е подкрепено. Трябва ли отново да го подлагаме на гласуване, не, няма смисъл, то не е подкрепено.\nПодлагам на гласуване параграф 9-ти, който е по вносител. Който е "За", моля да гласува:\n"Против" - 19 против.\nПараграф девети е отхвърлен.\nПараграф десети е по вносител. Който е "За", моля да гласува:\n"Против" - 19 гласа.\nПараграф десети е отхвърлен.\nПараграф единадесети е по вносител. Който е "За", моля да гласува:\nПараграф единадесети е отхвърлен.\nПараграф дванадесет - има предложение по него на народните представители Станка Шайлекова и Катя Колева.\nНе, това е второто предложение, второто оттегляме, първото го оттеглихме на предишното заседание..\nПодлагам на гласуване параграф 12-ти по вносител. Който е "за", моля да гласува:\n"Против" - 15 гласа.\nПараграф дванадесети е отхвърлен.\nПо параграф тринадесет има предложение на народните представители Станка Шайлекова и Катя Колева.\nДа. Оттеглям и второто предложение...\nДа, благодаря Ви, доктор Шайлекова... /към залата/ Много ви моля за тишина, ако обичате...\nОттегляте, доктор Шайлекова, Вашето предложение...\nПодлагам на гласуване параграф 13-ти по вносител. Който е "За", моля да гласува:\nПараграф тринадесети е оттеглен, отхвърлен, извинявам се.\nДа гласуваме параграф четиринадесети по вносител. Който е "За", моля да гласува:\n"За" - не виждам желаещи.\nПараграф четиринадесети е отхвърлен.\nПостъпило е предложение на народните представители Станка Шайлекова и Катя Колева по този параграф петнадесети...\nПодлагам на гласуване параграф петнадесети по вносител. Който е "За" - моля да гласува:\nПараграф петнадесети е отхвърлен.\nПараграф шестнадесети е по вносител. Който е "За", моля да гласува.\nПараграф шестнадесети е отхвърлен.\nПараграф седемнадесети е по вносител. Който е "За", моля да гласува:\nПараграф седемнадесети е отхвърлен.\nСега трябва да гласуваме наименованието на подразделението - Преходни и заключителни разпоредби. Който е съгласен, моля да гласува:\nГоспожо Тодорова, заповядайте.\nВъв връзка с отпадането на съответни параграфи се налага в текста, който беше гласуван тогава и отразен в точки първа и шеста, съответно тези точки, относно член 17 "а", алинея първа и член 42-ри, точка едно, да отпаднат, така че да остане със съдържанието по вносител.\nПодлагам на гласуване параграф осемнадесети с току-що направеното уточнение. Който е "За", параграф осемнадесети, по вносител, с направеното предложение от госпожа Тодорова, моля да гласува:\n"Въздържали се" - 7 гласа.\nАко позволите, господин председател, по следващия параграф, който при изготвянето на доклада след предишното заседание произтичаше от едни промени, а сега те отпаднаха, със същият аргумент Ви предлагам да гласувате отхвърлянето на параграф 20-ти, който ние записахме в доклада, досежно... Значи, член 18 "а", който става 20-ти, да отпадне, защото не се налага промяна в Закона за местните данъци и такси.\nКолеги, подлагам на гласуване да отпадне параграф 18 "а". Който е "За", моля да гласува:\nТози параграф е по вносител. Който е "За", моля да гласува.\nПараграф двадесет е по вносител. Който е "За", моля да гласува:\n"Въздържали се" - 5 гласа.\nПараграф двадесет се приема по вносител.\nГласуваме параграф двадесет и първи. По вносител. Който е "За", моля да гласува:\nПараграф 21 по вносител се приема.\nПо параграф двадесет и две няма постъпили предложения. Той е по вносител. Момент...\nГосподин председател, само искам да внеса едно уточнение - в хода на разглеждането в предишните заседания, от името на Правната дирекция наложих едни, Ви предложих, и вие приехте, едни малки технически уточнения. И искам да ви кажа, да ги включим в редакция на Комисията или в текста на вносителя, не от влизането в сила на Закона, а на "този Закон" - това трябва да бъде и "приема необходимите изменения". Не и допълнения. т.е., тези неща не са по вносител, но вие тогава възприехте една малко по-различна редакция, която е от техническо естество. Така че, само ви напомням, че това нещо, ако не възразявате, следва да бъде отразено, тъй като сега...\nКъдето е необходимо от името на вносител да бъде записано: "От влизането в сила... на този закон..."\nДобре, колеги, ще го подложа отново на гласуване - параграф 21-ви, с направеното уточнение, който е "За", моля да гласува:\nПараграф 21-ви е приет.\nПараграф двадесет и две - тук ще направите по същия начин - влизането в сила на този закон... Благодаря Ви.\nГоспожо Кременлиева, заповядайте.\nТъй като текстът, който се променя в член 6-ти от Закона за социално подпомагане не е пред мен, и не успях да чуя цялата редакция, по отношение на това, че, ако не се приеме наредба за критерии и стандарти за социални услуги, нова наредба за критерии и стандарти, и остане уредбата в Правилника за прилагане на Закона за социално подпомагане, както е реално в момента, остава, тъй като вие отменихте тези параграфи, които променят тази част, не се налага и в Преходните и заключителни разпоредби да поставяме срок за акт, за който няма делегация от Закона да бъде приет. По същия начин не се налага и промяна на Правилника за прилагане на Закона за социално подпомагане, тъй като промените, които приехте току-що, не налагат промени в правилника.\nСега. От... което касае параграф 6-ти, ще гласуваме след малко.\nСага параграф 23-ти гласуваме. Така че...\nТъй като е свързано с параграф 6-ти...\nСпоред мен, нека да го гласуваме, параграф 22-ри да се гласува. Който е "За", моля да гласува:\n"За" - 12 гласа. ?\n"Против" - не виждам.\nЕто, тук вече, влизаме в сила на параграф 6-ти, за който Вие току-що говорихте, но изпреварихте гласуването на Комисията, параграф двадесет и три... Който е "За", моля да гласува:\nПараграф двадесет и три е отхвърлен.\n/... Добър ден... - към гостите по следващата точка/\nПодлагам на гласуване параграф 24-ри. Който е "За", моля да гласува:\nПараграф двадесет и четири е приет.\nИ гласуваме последният параграф - двадесет и пет.\nТъй като вече има промени, доктор Шайлекова, заповядайте.\nТъй като вече има промени и отменихме параграфи от 6-ти до седемнадесети, аз оттеглям предложението.\nВ такъв случай, параграф двадесет и пет трябва да звучи така: "Законът влиза в сила от деня на обнародването му в Държавен вестник. Точка". Това ще бъде редакцията. Благодаря Ви. Колеги, предлагам да гласуваме параграф двадесет и пет. Който е "За", моля да гласува:\nИ с това Законопроектът е приет.\nИ сега, преминаваме към трета точка от дневния ред - Доклад за дейността на Омбусмана на Република България през 2011-та година.\nГосподин Пенчев, заповядайте, добре дошъл, да ни представите Доклада... Добре дошъл в Социалната комисия, за първи път ни гостувате... Също така, виждам с Вас и началника на кабинета, и главния секретар, добре дошли в Комисията, господин Пенчев, имате думата, заповядайте...\nПърво, се извинявам за притеснението, че закъсняхме, но бяхме в Комисията по култура. Там имаше задача да го представим Доклада. В десет комисии трябва да го представим Доклада... И аз съм изненадан от решението на председателя на Народното събрание. Досега това не се е случвало. Ами, затова ще се мъчим, моето логично убеждение е, още откакто бях председател на Върховния административен съд, е, че когато институцията трябва да докладва пред Парламента, трябва, редно е, ръководителят да се явява лично... Ние сме Парламентарна Република, все пак... И аз уважавам това...\nДокладът е внесен. Вие го знаете. Ще се стремя да бъда най-кратък. Тази, изтеклата 2011 година е характерна с рекордният брой жалби - 5530 - с 50 % повече от 2010-та година. Също тенденцията за тази година, за първото тримесечие, е същата - горе-долу подобен брой на постъпления, което показва, че гражданите, първо, може би, смея да се лаская, имат повишено доверие към институцията на омбусмана, и второ, гражданите имат по-повишено гражданско чувство и сега желаят да бранят своите права и да се насочват към съответните институции.\nИнтересното е този път, че отново първенството на броя на жалбите, на относителния дял - 23 %, е също доставката на обществени услуги, както е било и други години. Но този път, на второ място не са жалбите по отношение на собствеността и тези въпроси, а жалбите по отношение на социалните дейности, което също засяга конкретно и Вашата комисия, и също е един сигнал, че доста неща, може би, не вървят както трябва и че точно тези хора, които имат най-големи нужди от подкрепа в държавата, за жалост, очевидно, не могат да получат изцяло това, което им се полага или поне, което мислят, че им се полага. Сега. Характерно е за дейността на омбусмана, вие знаете, вече сте видели доклада и по отделните глави, че, фактически, по-малко от половината от жалбите са основателни. Като статистически смисъл. В голяма степен няма нарушени права по отношение на гражданите и техните интереси. А те мислят, че има такива. Но, това е нормално. И нормално е институцията на омбусмана да ги увери, че няма нарушение на техните права и да им разясни, тъй като гражданите мислят, че се нарушават правата им, а не са много наясно с техните права. Това се отнася и за обществените услуги. Често пъти им се обяснява, че не са им надписани сметките, но че са им непознати начините на отчитане на тези обществени услуги - топлофикация, електроснабдяване, водоснабдяване..., което води до тяхното предположение, че нещо се случва, че нещо не е прозрачно и оттук вече са и нашите съответни препоръки по отделните сектори да има повече прозрачност, повече информация за гражданите, защото това е най-важното. Гражданите имат право да бъдат информирани.\nСоциалните права не можем да ги разгледаме. Но, в отделните глави на Доклада, тъй като започвам още от хората с увреждания, там в голяма степен има доста проблеми. Проблемите, примерно, за интеграционните добавки или пък за личните асистенти. Знаете, това е един проблем, който се решава на общинско ниво. Но най-важното е критерият, най-важното е обективността на критериите за осигуряване на този личен асистент. Навремето, например, Столична община през по-миналата година имаше проблем с това, че първи получаваха право на личен асистент, които се явят първи и заявят тази нужда, което е абсолютно неприемливо. В момента общината е приела един друг критерий - който е 50 точки се дават за това, ако човекът с увреждания се обучава или работи, което е добре, от една страна, но, от друга страна, не обхваща пълната нужда, защото колкото и важно е да бъдат интегрирани хората с увреждания, да работят, да се обучават, но има и такива, които, поради тяхното болнично състояние, не могат да упражняват никакъв труд и те не могат да бъдат, априори, по-назад в нуждата от личен асистент. т.е., очевидно, трябва да се намерят някакви други критерии - по-обективни и по-комплексни, тъй като вече сме поели ангажимента на нашата институция, да направим мониторинг на тази наредба и да направим нашите си препоръки.\nТук има и друг един сериозен проблем, който се поставя. Аз не бих могъл да се спра на всичко по целия доклад, по всяка глава, да не ви отегчавам, ще отговарям на въпросите ви, но има един проблем, който го поставят моите помощници за несеквестируемите вземания. Вие знаете, че много, даже принципът е социални помощи и детски надбавки, интеграционни добавки и т.н. да бъдат получавани по банков път. Това поставя два сериозни проблема. Първият е, че всяко едно получаване по банков път на суми и съответно тегленето на сумите водят до изплащането на комисионни на тези банки. При тези малки суми, които са толкова необходими за човека, знаете, че това е, често пъти, непосилен бич и не е необходимо.\nДругият проблем, с който се сблъсква институцията на омбусмана и все още не можем да намерим решение, е това, че тези вземания на гражданите в банки, се водят като влог банков. И когато съдията-изпълнител, а знаете, че много хора, които са на социални помощи, са и длъжници по изпълнителни дела, заради неплащане на мобилни оператори, на топлофикация, на електроснабдяване..., съдията-изпълнител запорира сметките в банката. И банката не му казва, и не желае да му каже, макар че знае, че това не е влог от наследство, примерно, а това си е тази сметка, по която получава жената детските надбавки и интеграционни надбавки или пенсия, които, по начало, те по закон не подлежат на запори. И започва едно ходене по мъките на бедния гражданин до съдията-изпълнител да се обясняват, че това е еди-какво си и да вдигне запора. И с намесата и на омбусмана. И това трае два-три месеца. А за тоя човек, това за него е, просто, оцеляване. И тук може би трябва някакви промени да се направят, може би в Гражданско процесуалния кодекс, не знам как точно да се задължат банките да казват - това е сметка от пенсия, това не може да се секвестира, не може да се запорира.\nИма също друг проблем, за който се сещам, споделян най-вече като ходя на приемни из страната. В София не е толкова болезнен. Това е проблемът за масово фалиралите предприятия. И се появяват гладни хора, работници, някои от които са с изпълнителни листове, хартийки, други без това и казват: "Какво да правим? Ние нямаме заплати, не си получихме заплатите за три години, или за няколко месеца не сме си получавали заплатите, или пък за няколко години назад, няма с какво да живеем". А ние им казваме: "Ами води дело" - да кажем..."Какво дело?! А държавна такса и ...няма значение, и без държавна такса, а адвокат, време, какво дело!" И тук, аз искам да кажа, че приветствам изцяло инициативата на социалния министър, за която научих от медиите за нея - първо, да има възможност работниците да се снабдяват с изпълнителни листа, без да водят исково производство, т.е. по ведомостта, по извлечението от сметките, както може, и в банките, между другото, защото на работниците, и второ, също приветствам и тази идея, за тези, все повече и повече фалирали предприятия, работниците да ги сложим на първо място. Защото, те, дори и да пеем, че и държавата е много важно да събере своите вземания от данъци, от такси, от осигуровки, все пак, държавата по-може да почака, евентуално, от тези хора, за които често пъти е въпрос на оцеляване. т.е. това са неща, за които също трябва да помислим. Те са..., многостранни са проблемите на социалните, на хората, които идват при омбусмана с тези социални проблеми, защото често пъти става дума за оцеляване, става дума за живота на тези хора... И за общински жилища, вие знаете, и най-вече за приложение на Закона за обществена собственост - "Че, ако аз съм имал имот - съм продал, не мога да ползвам жилище...", често пъти се получава, че с някакви ниви или идеални части от ниви, които едва ли имат някаква стойност... Сега, знам, че има някаква промяна за 60-кратна заплата, което има някакъв резон, не можем всеки един човек, който е продал нещо, в този период, да приемем, че той има пари да се издържа. Има много случаи с общински жилища, в които случаи действително не си е плащал човекът наема, не е плащал парно, ток и съвсем правомерно е изгонен от жилището. Той не може повече да кандидатства за жилище. А това са едни безкрайни трагедии. Той едва ли не от бедност не е платил, изгонен, и после не може отново да бъде включен в списъците... Има много, и много, и много проблеми, които сме описали и сме пращали препоръки, и сме обръщали внимание... Да, ето, ние отбелязали сме в Доклада и проблемът с лишаването на наети лица от достъп до системите за социална сигурност, поради недекларирани осигурителни вноски. т.е., тук пак, при бездействие на работодателят и неизправност, отново страда човекът, човекът няма право да намери... не е уреден този въпрос...\nСъщо имахме едни случаи с нарушаване правата на възражение на хора по оперативна програма "Развитие на човешките ресурси". Тя е някаква фирма, частна фирма, очевидно, значи то не е фирма, ами май че някаква организация за обществена полза, но тя не ще ползва средствата по оперативна програма, наема хора и на тези хора тя не им се заплаща. И ние сме се обърнали към министъра на труда и социалните грижи да му кажем, че той трябва да има много голямо, сериозно внимание на коя организация се възлагат по оперативни програми бюджетни средства...И да не може тези организации, макар и с нестопанска цел, да доказват някакво имущество като гаранция, че наетите от тях хора ще бъдат всички получили своите възнаграждения, а не, примерно, внасяни от тях.. Фирмата, примерно, в един момент казва: "Ние нямаме пари, съдете ни..."\nИма, също, тук един проблем със съдебна практика на гарантиране правото на обезщетение за неизползван платен годишен отпуск. За времето на незаконно уволнение. Има противоречиви практики. Някои казват, че трябва да се използва, когато имаме незаконно уволнение, да се отмени уволнението, имаме възстановяване на правата, все едно, че работникът не е бил никога уволняван. Би трябвало да може да ползва всички права, произтичащи от този трудов стаж. Но има противоречиви практики, тук вече е наша грижа да сезираме общите събрания на Върховния касационен съд...\nИма редица проблеми, които сме поставили в Доклада, но може би, по-добре е, все пак, вие да ни зададете конкретни въпроси, за това, което ви интересува, защото материята е необятна, аз мога да говоря дълго време, но и вашето време е ценно.\nАз се запознах с Доклада. Явно е, че през 2011-та година, годината е била тежка година за Вас. Още повече, оплакванията, както казахте, са се увеличили с 50 %. И особено по време на криза е съвсем нормално да има, наистина, едни проблеми, много проблеми, най-вече в социалната сфера. Аз ще Ви помоля, може би през тази година, да имаме едно по-тясно сътрудничество на Социалната комисия с Вас, тъй като смятам, че конкретни проблеми, могат да бъдат решени със законодателни инициативи, които по най-бързият начин да влязат в Парламента.\nДа не чакаме, нали, Вие да дойдете и да прочетем Вашият доклад за дейността през предходната година, а, наистина, ще Ви помоля, какъвто и да е проблемът, да ни сигнализирате, тук сте винаги добре дошъл, в Комисията по труда и социалната политика, да представите конкретни казуси и вече ние да намираме законодателна инициатива, защото, наистина, положението на хората е доста тежко.\nАз искам да Ви попитам за един проблем, който така, не знам докъде стигнаха нещата, но виждам, че майките протестират. Това е прословутият проблем, че те, майките, трябва да връщат пари, затова, че детето им неправомерно е ходило на детска градина. След това имаше един период, в който лихвите трябваше да се опростят, ако майките върнат парите, които са получили. За определен период. За съжаление, може би преди две или три седмици, от медиите се информирах, че продължават протестите на майките. До Вас писано ли е, много ли са жалбите по този въпрос? В смисъл, това имам предвид, че трябва да се направи нещо от Социалната комисия, трябва да се направи нещо. Знаем, много добре, от управляващите, имаше инициатива, но явно, не е достатъчно, защото се вижда, че майките, все още, протестират. Ако можете по този въпрос да ни кажете колко жалби са постъпили при Вас? Или, ако има въобще...\nДруг, от народните представители?\nАз искам да кажа, че Докладът на омбусмана, аз се запознах с него, е, наистина, много подробен. Той разглежда проблеми много - във всяка една сфера на живота. И хубавото е това, освен че се дават много конкретни примери, се дават и много конкретни препоръки за разрешаването на проблемите, така че, аз, благодаря на омбусмана за подробният доклад и мисля, че наистина, би било добре да работим съвместно. Разчитаме на помощта му.\nИскам само да попитам за малко повече информация от Вас, относно Доклада. В Доклада сте споменали за жалбите, които има във връзка с изплащането на социалните помощи по постоянен адрес и съответно, по настоящ адрес. Малко повечко за това, защото, все пак, проверките, които правят социалните работници са по постоянен адрес, който е посочен в заявлението. Какви точно са жалбите? В каква насока? Днеска приемахме една подобна поправка, да видим дали е така...\nТочно това е проблемът. Наистина, по постоянен адрес се правят проверките от социалните служби и затова там се отпущат и помощите. Но имам редица случаи, когато, както винаги, животът е по-богат от законодателството, разминават се случаите, и редица хипотези, поради обучение и т.н., когато, хората живеят по настоящия адрес, а не по постоянен и имат нужда там да получават тези помощи, а това не е възможно, защото има проблем да се запомни... И, да... постоянно, че и жените, пострадали от насилие, а може би да има и мъже, има такива, пострадали от насилие. Които, по начало, умишлено не живеят на постоянния си адрес, защото те се крият, повечето в столицата, и няма как да получават помощи. С това аз не казвам, че някой би ги лишил, в случая. Службите спазват Закона. Но, може би, трябва да се даде по-гъвкаво разрешение... Не знам ... И създава се проблем. Никой не е виновен, но има проблем и има група хора, които не могат да получат помощта. т.е., трябва да измислим нещо, някаква по-гъвката формула, и аз не знам...\nНе, не виждам. Тогава, колеги, да подкрепим единодушно Докладът за дейността на Омбусмана на Република България за 2011-та година. Който е "За", моля да гласува:\nБлагодаря Ви, господин Пенчев. И, наистина, се надявам на едно по-добро съвместно сътрудничество... Винаги сте добре дошъл... Благодаря Ви...\nКолеги, преминаваме към точка четвърта от дневния ред - представяне, обсъждане и гласуване на проект за решение за отпускане на пенсия за особени заслуги към държавата и нацията, № 202 - 03 - 12, внесен от Министерския съвет, на 30.ІІІ.2012 година.\nКой ще представи мотивите? Наш гост е госпожа Весела Караиванова-Начева... И госпожа Милда Паунова... от Министерството на културата. Заповядайте, госпожо Паунова.\nВладимир Иванов Гоев е български художник-живописец.... Твори в ...различни жанрове на... живописта.\n...Много ви моля за тишина, в залата....\n... Твори в различни жанрове. Участва в представителни изложби в чужбина. От 1953 година е член на Съюза на българските художници. В продължение на повече от 20 години е в Управителния съвет на Съюза. В периода 1975 - 1985 година заема поста Директор на Националната художествена галерия. Творби на Владимир Гоев са притежание на Националната художествена галерия, на Софийската градска художествена галерия, Бургаската галерия "Петко Задгорски", и на други градски галерии, и частни сбирки в България и в чужбина. Гоев е носител на голям брой български и международни награди. През 1949 г. получава първото си отличие за успехи още като студент - награден е със сребърният медал "Младежко творчество". През 1984 година получава от Съюза на българските художници наградата за живопис на името на Владимир Димитров - Майстора. Владимир Гоев е пожизнен член на Кралската академия в Мадрид от 1987 година.\nМоля да подкрепите проекта на решение.\nДа... Благодаря Ви.\nГоспожо Караиванова, Вие ще вземете ли отношение по така представения... В смисъл, каква пенсия получава този човек в момента...\nДа. Благодаря Ви, господин председателю!\nАко гласувате решението на Министерския съвет и възложите изпълнението му на Управителя на Националния осигурителен институт, ние имаме готовност да го администрираме, и средствата ще бъдат превеждани от фонд "Пенсии, несвързани с трудова дейност". Предполагам, че Министерството на финансите е уведомено, за да може да подсигури трансферите. В момента лицето получава пенсия за осигурителен стаж и възраст в размер на 369.31 лева, която се изплаща и понастоящем. На лицето се изплаща и компенсация за навършване на възраст - знаете, над 75 години... Ако вие приемете решението за отпускане на пенсията за особени заслуги към държавата и нацията, ние ще спрем изплащането на пенсията за осигурителен стаж и възраст и от месец февруари, така, както е поставено в решението на Министерския съвет, ще изплащаме пенсия, в размер на 700 лева, т.е. максималната пенсия, която в момента лицата получават.\nБлагодаря Ви, госпожо Караиванова.\nНа предишното заседание, мисля че Управителят на Националния осигурителен институт или Вие споменахте, че в момента има,... необходимият финансов ресурс, който е в системата, е осигурен за 24 подобни пенсии....\nЗа 23 пенсии... В момента ние...\nТази в момента 23-та ли е?\nТова е двадесет и втората...\nЗащото днес от Министерския съвет има още една такава пенсия....е приета. Днес е приета.\nХубаво е тези решения, да бъдат придружавани от становище на Министерството на финансите.\nКолеги, искам, преди да ви дам думата, само да прочета - на заседанието на Министерския съвет от 28-ми март, т.г., когато е гледана тази пенсия. Точка трета - проект за решение за предложение на Народното събрание за отпускане пенсия на Владимир Гоев за особени заслуги към държавата и нацията. /подписал?/ Бойко Борисов. Внася - министърът на културата, Митко Димитров: "Уважаеми господин премиер! Дами и господа, министри! Владимир Гоев е български художник-живописец, роден през 1925 г. в Бургас. Завършил е специалност... така... негови картини има във всички известни галерии в България. Член е на Кралската академия в Мадрид..., забележете, ..."и е с много малка пенсия" Точка.\n(пенсията му е 369 лева....)\nПенсията му е 369 лева и министър-председателят е казал: Човекът "е с много малка пенсия". Ако в смисъл, сега, всеки, който е с малка пенсия, тази пенсия за особени заслуги към държавата и нацията се дава на хора, които, нали, основният мотив не е, че получават малка пенсия, а основният мотив е, че са допринесли за държавата... И е подчертано в решението: "и е с много малка пенсия..." Това е било. Точката се приема. Тук е 369 лева пенсия... Разбирате, че ние ще я приемам тази пенсия, това е ясно, но много ви моля, от Министерството на културата, тъй като, главно, от вас идват тези предложения, хубаво да ги оглеждате. Разбирам, че не може на всеки да се реши социалният статус... В тази държава всички са допринесли много... Но, в крайна сметка, тези хора са продавали картини, въобще не са се осигурявали, имали са някакви доходи. Той е член на Кралската академия в Мадрид... По същата логика, има учители, които са с 35 години осигурителен стаж, взимат по-малко от 300 лева...\nТова не е било основното, което Вие го изчетохте, в контекста, то най-накрая се казва, защото тук мотивите са приложени много добре, когато автобиографията на Любомир Гоев... Вие започнахте с нея. Има къде е награден, къде членува, къде има изложби и така нататък... И бил е директор на Национална художествена академия доста години!... Така че, това, което Вие прочетохте накрая, не е било основното, което е от министър-председателя...\nРазбирам, но не може да кажеш, че е с много ниска пенсия! Не може да се каже така. Мотивът, че човекът е с много малка пенсия не мога да го приема...\nДруги народни представители? Няма. Прекратявам дискусията.\nПодлагам на гласуване проекто-решението за отпускане на пенсия за особени заслуги към държавата и нацията № 202 - 03 - 12, внесен от Министерския съвет на 30.ІІІ.2012 година. Който е "За", моля да гласува:\n"За" - 14 гласа.\nПриема се проекто-решението на Министерския съвет.\nС това дневният ред на заседанието е изчерпан. Закривам заседанието. Благодаря ви за участието...


Свещници в чаши с перли и с диаманти – My Cooking Book Blog\nМиналата година по това време случайно се сдобих с по един пакет стъклени диаманти и перли. Веднага реших да се възползвам от тях оформяйки декоративни свещници в чаши за предстоящите празници – Коледа и Нова Година. Не съм сигурна дали идеята ми е дошла от Лесна декорация с плаващи свещички и сухи клони или от нещо, което съм видяла някъде!?! Радвам се, че ги направих и снимах, защото станаха много красиви и днес може да ги споделя и с вас.\nПерлите и стъклените диаманти придават на свещниците универсалност. Биха могли да се ползват във всеки сезон и по всякакъв повод.\nЕто и няколко идеи какво друго би могло да се ползва за дъното на чашите: морски пясък или дребни морски камъни, мидички, цветни стъкълца и камъчета, пуканки, зърнено бобови култури, маслини и маслинови листа и каквото друго се сетите, в зависимост от повода, който имате, сезона или нещо друго.\nВместо чаши може да се ползват стъклени купички или бутилки или буркани, стига да са с достатъчно широко гърло, за да може да се постави свещичка.\nМоже да добавите панделки, клонки, цветче или нещо друго към столчето на чашите, пак в зависимост от това кога и за какво ще ползвате свещниците.\nстъклени чаши, купички или др.\nкамъчета, перли, стъкълца и др.\nВсичко, което трябва да направите е да насипете в чашите избраните от вас камъчета, перли, стъклени диаманти или каквото друго сте решили да ползвате.\nДобавете по една свещичка във всяка чаша. Запалете свещичките в подходящият за вас момент. Както сигурно сте забелязали, едни и същи свещници в чаши стоят прекрасно на фона на Коледното дърво, както и в близост до свежи цветя – подходящи са всякакъв случай, нали!?!\nВ случая аз съм ползвала чаши за шампанско и чаши за вино с различна форма и височина.\nЛесно, бързо, красиво и създаващо уют! Опитайте и вие!\nЕтикети:перли, свещи, стъклени диаманти, чаши\nPosted 27.11.2016 by Maria Miteva-Christou in category "Апликация Декорация и др.", "Архив (Index)", "Великденски", "Декорации", "Рецепти за Коледа и Нова година\nМеломакарона (от Athena Loizides) Курабиедес (κουραμπιέδες) с масло от растителен произход и яйца\nBy elena on 28 ноември, 2016\nЛесно и много красиво, чудесна идея Миме.\nBy Maria Miteva-Christou (Post author) on 29 ноември, 2016\nBy Донка Чешмеджиева on 16 октомври, 2018\nпо една случайност попаднах на блока Ви (търсех рецепти за съхранение на маслини).\nСъответно от чисто женско любопитство разгледах набързо написаното от Вас. Много ми хареса декорацията с изкуствените перли и диаманти. Преди години ми подариха комплект – бутилка вино с чаша. Чашата бе от по тежко стъкло и в интерес на истината не я харесах. След време реших да си направя от нея свещник – на дъното поставих шарени стъклени топчета (мил спомен от детството), за свещта използвам специална чашка за свещ, която успешно се закрепва на гърлото на стъклената чаша. След това ми хрумна идеята да поставям цветни чашки – според сезона: за пролетта – зелена; за лятото – синя (като морето); за есента – жълто-кафява; за зимата – виолетова, а за Коледните празници – червена. Тъй като между чашката за свещта и дъното на стъклената чаша има много малко място понякога за разнообразие слагам други дребни декорации.\nЖелая Ви всичко най-добро, но на първо място здраве, а другото да го следва.\nBy Maria Miteva-Christou (Post author) on 16 октомври, 2018\nБлагодаря за споделеното и хубсвите пожелания, Донка!\nДа ви се връща с пълни шепи!!!\nОставяне на отзив за Донка Чешмеджиева\tОтказ


Шофирайте или пътувайте с Uber в Сан Анджело | Uber\nUber движи Сан Анджело\nШофирайте с Uber в Сан Анджело\nСпечелете пари по вашите собствени условия. Шофирането на пълен или непълен работен ден за независими подизпълнители в Сан Анджело ви дава гъвкавостта да работите толкова (много или малко), колкото искате. Uber се грижи за всички подробности, така че можете да се съсредоточите върху шофирането на колата си, когато тя работи за вас.\nНие в Uber сме ентусиазирани да направим вашия град по-добър. Ето защо си партнираме с хиляди местни жители, които карат Сан Анджело да се движи. Заедно даваме енергия на местната икономика, като помагаме за поддържането на по-безопасни улици, свободни от пияни шофьори, като също така допринасяме за по-малко задръствания.\nИскате ли да работите с нас в Сан Анджело?


Брадатата секунда и радиоактивните банани – Мегавселена\n9 март 2016 г. в 00:08 Последна промяна:\n8 март 2016 г. в 23:29\nСтранните мерни единици може да изглеждат нелепи, но някои напълно сериозно се използват от учените. Ето най-необичайните и забавни от тях.\nСветлинната година е една от най-известните астрономически единици за измерване. Тя обозначава разстоянието, което светлината изминава за една година – 9 460 730 472 580 километра.\nПисателят Кемп Колб е предложил по аналогичен начин да се въведе единица за измерването на микросвета – брадосекунда. Една брадосекунда съответства на дължината, с която стандартната брада израства за секунда, и е равна на около 10 нанометра.\nКрасотата – страшната сила\nВ древногръцката митология най-красивата жена е била Хубавата Елена и заради нея дори се разгоряла Троянската война. В пиесата на английския драматург Кристофър Марлоу за красотата на Елена се казва, че нейното лице можело да отправи на плаване хиляда кораба.\nЕдиницата за измерване на красотата, наречена в чест на Хубавата Елена, се изчислява, изхождайки от количеството кораби, която тази красота може да накара да вдигнат платна.\nТаблица за мощ на женската красота е съставил американският писател фантаст Джон Райт. Според неговата класификация 1 милиелена красота съответства на изплащането на един кораб за изгарянето на една къща, а красотата на 1 микроелена е достатъчна за изпращането на една моторница и подпалването на тревата на една поляна.\nНай-малката единица е атоелена – жена с такава красота може да накара цигарата да се запали.\nНай-голямата единица за красота е тераелена. Такава красота може да изпрати на плаване квадрилион кораба и да нанесе съществени щети на галактиката.\nХамбарна врата в микромащаб\nBarn в превод от английски означава „обор“ или „хамбар“. Именно такова название са измислили физиците Маршал Хелоуей и Чарлз Бейкър (работещи над Манхатънския проект по създаване на атомна бомба) за площ от 10−24 см² (приблизителната площ на сечението на атома на урана) през 1942 година. За бомбардировка на атомното ядро на ускорителите барн е доста голяма цел и названието на единицата намеква за англоезична шега – ако стрелецът не може да уцели хамбара от неголямо разстояние, то той е много лош стрелец.\nРадиоактивните елементи в много малки количества се срещат практически повсеместно. Например в бананите присъства нестабилният изотоп калий-40 и като изяде един банан със среден размер, човек получава доза на облъчване от 0,1 микросиверта. Тази доза не е сериозна и за нагледност се нарича бананов еквивалент. Ежегодно човек получава от различни източници около 100 бананови еквивалента, докато смъртоносната доза радиация е 35 милиона бананови еквивалента.\nПлюс-минус едно ухо\nСмут е единица за дължина, наречена в чест на Оливър Смут. Той бил студент в Масачузетския технологичен институт в края на 50-те и началото на 60-те години. С ръст 170 сантиметра, Смут бил най-ниският студент в групата. През октомври 1958 година на него и колегите му им хрумнало да измерят в Смутове дължината на Харвардския мост, съединяващ Бостън и Кеймбридж.\nЗа провеждане на измерването Смут бил използван като линия. Той лягал на моста, колегите му отбелязвали дължината му, след това Смут ставал и отново лягал, за да се направи следващата отметка. Когато се уморил, приятелите му просто го плъзвали от една отметка към друга. Дължината на моста се оказала 364,4 Смута плюс-минус едно ухо. Отметките на моста се съхраняват и до днес и редовно се оцветяват.\nТази единица за измерване е кръстена в чест на известния астроном и популяризатор на науката Карл Сейгън. Той активно се занимавал с търсенето на признаци на живот на други планети. Сейгън е известен на широката публика преди всичко с научнопопулярни книги и тв сериала „Космос“, който е станал един от най-популярните в историята на американската телевизия.\nРазказвайки за звездите и галактиките, Сейгън имал навика за говори за „милиарди и милиарди“. Така че единицата за измерване сейгън се използва за неформално обозначение на голямо количество.\nМощността на двигателите, преди всичко автомобилни, се измерва в конски сили. Например двигател на средна лека кола има мощност около 150 конски сили. Ако транспортното средство е съвсем маломощно, за да изглеждат цифрите по-солидни, може да се използва магарешка сила – термин, срещащ се в съответни речници (McGraw-Hill Dictionary of Scientific & Technical Terms, 2003). Тя е около три пъти по-малка от конската и е еквивалентна на 250 вата.\nТази измервателна единица е наречена на Мики Маус. Тя обозначава дистанцията на минимално различимото движение на компютърната мишка, което е 0,1 милиметра, макар че точната стойност зависи от използваното оборудване. Единицата напълно сериозно се споменава в ръководството на Microsoft за програмисти от 1986 година.\nВалутните курсове подскачат един около друг като играещи котета. Но икономистите имат нужда от еталон, който да позволява да се сравнява какво всъщност може да се купи за валутата от различни страни. За тази цел през 1986 година сп. The Economist е извело неформалния индекс Биг Как, тъй като тези хамбургери се продават м „Макдоналдс“ в повечето страни по света. Но те струват различно – през 2015 година най-евтините са били във Венецуела (0,67 долара), а най-скъпите – в Швейцария (6,82 долара). Ако Биг Мак струва по-малко, се смята, че валутата е подценена на валутния пазар.\nАмериканският художник Анди Уорхол е заявил, че в бъдеще всеки ще може да получи 15 минути световна слава. Съответно един уорхол обозначава въпросните 15 минути слава. Също може да се използват произволни единици – килоуорхол, което ще рече 10 дни слава, или мегауорхол, което вече са 28 години и половина.\nКак измервателните единици погубиха космически апарат\nНа 23 септември 1999 година космическият апарат Mars Climate Orbiter, предназначен за изследване на Марс, се готвел да влезе на орбита на Червената планета след 286 дни пътешествие. За тази цел по команда от Земята космическият апарат трябвало да включи двигателя си и да извърши финалната маневра.\nДвигателят се включил, но Climate Orbiter неочаквано се „гмурнал“ прекалено ниско и се озовал на 60 километра от повърхността – със 100 километра под планираното и с 25 километра под височината, на която той можел да работи по принцип. В резултат космическият апарат на стойност 125 милиона долара се разпаднал.\nПричина за неочакваната маневра била досадна грешка. Mars Climate Orbiter и софтуерът за него били разработени съвместно от НАСА и компанията Lockheed Martin. Както се оказало, в софтуера на Lockheed Martin по навик се използвали британски измервателни единици (например фунт – за измерване на маса), а софтуерът на НАСА работел в метрична система, в която масата се измерва в килограми.\nВ резултат програмата, отговорна за работата на двигателите, и програмата, изчисляваща траекторията на полета, просто не се „разбрали“ помежду си.\nизмерване · мерни единици\nАстрономи проведоха най-точното измерване на ...\nСмъртоносният боен танц на гърмящи змии (ВИДЕО)


Избори 2021: Таня Иванова: Следвайки политиката, която изповядваме, за толерантност и отговорност, ние от ДПС бихме били добър балансьор и добър партньор\n28 Октомври 2021 | 09:00 | Радио „Фокус“\nТаня Иванова, водач на листата за 23-ти МИР София на ДПС, в интервю за обзора на деня на Радио „Фокус” „Това е България”\nВодещ: Как предизборното мото на кампанията на ДПС „За държавността“ ще се преведе към всеки многомандатен район? Наш гост е водачът на листата за 23 МИР в София Таня Иванова, а ДПС е под № 17 в интегралната бюлетина. Г-жо Иванова, за пореден път на избори водите листата за 23 МИР. Какво е новото и различното от преди?\nТаня Иванова: Новото и различното от преди е това, че смятам да представя кампания, обвързана с идеи конкретно за 23 МИР, защото както знаете, той е най-големият в България и бих могла да го определя като прототип на цялата държава. И смятам, че това, което залагам в своята програма, би било приложимо и за останалата част на държавата ни.\nВодещ: А вие какво залагате в програмата, кои са акцентите от нея?\nТаня Иванова: Акцентите са да се възвърне отново вярата в институциите, и те да започнат да работят помежду си в разбирателство – нещо, което както виждаме отсъства не само в парламента, а като цяло дори в общините – връзката между големите общини и съответно кметствата е малко трудно осъществима поради според мен неправилното разпределение на ресурсите. Другото, което ми прави силно впечатление, е това, че концептуално сме изместили фокуса от избирателя към някакви междупартийни свади, които водят единство до неговия ущърб.\nВодещ: За предишната кампания вие имахте много интересни идеи: да обвържете екологично развитието на района с развитието на 12-те села, които се намират в него.\nТаня Иванова: Да, така е. Това си остава заложено в моите амбиции, тъй като нямах възможността и честта да бъда избрана в нито един от предишните два парламента. В новата си програма, която, разбира се, не е напълно различна от старата, разглеждам всеки един район малко по-конкретно. Това, което предстои да покажа като идеи, е именно различни концепции за развитие на селата, пренасочване на интереса на Столична община ако щете към всеки един център на всеки един от районите, които са в 23 МИР. Защото това, което ми прави впечатление сега, е, че София е една малка България, и в нея всеки един район от 24-те, в случая 8 в 23 МИР, има собствен център. И според мен, трябва да погледнем като на един пъзел върху цялата тази карта, който както знаем още от деца, се реди парче по парче, но само когато имаш цялостна представа за визията му. Това, според мен, в момента отсъства не само тук, при нас в столицата, но и в България – всичко се прави на парче, на кърпеж, на ремонт на ремонта, на нещо, което в крайна сметка не води до никакви положителни резултати.\nВодещ: Какво може да се напарви в селищата в 23 МИР, какво може да ги обедини?\nТаня Иванова: Това, което може да ги обедини като за начало, е израждането на адекватна инфраструктура. Не знам, дали ви се е случвало да ги посетите, но в нито едно от селата няма канализация, няма подходяща инфраструктура. В същото време те се заселват все повече, защото на принципа на европейските столици и тук при нас започва да се налага моделът да работим в града, но да живеем в периферията. И не трябва да забравяме, че ние имаме късмета тези села да бъдат в подножието на планините Витоша, Люлин и Плана, и съответно можем да развиваме селата именно в насоката на туризъм, било то и на селски туризъм, на различни мероприятия, които са свързани с планината, както да речем „По стъпките на Алеко“ – преди около месец се проведе такова събитие. Това е доста богата на идеи територия, която ние не използваме пълноценно.\nВодещ: Ще можете ли да вземете като обединяващо звено и спорта? Вие самата идвате от спорта – била сте състезател по мотоциклетизъм на писта и два пъти републикански и балкански вицешампион.\nТаня Иванова: Да, точно така. Смятам, че да, защото спортът е много важен, тъй като отборната игра и това да си част от един екип, от един отбор, ти дава много. Научава те и на търпение, и на това да споделяш общите цели и да полагаш много усилия, за да ги постигаш. Както знаете, това е и част от политиката на партия ДПС, а именно желанието за работа в екип и с другите партии, и като цяло да има диалог и да има разбирателство. Така че спортът може да се яви като обединяващо звено в селищата от 23 МИР. Могат да се организират различни маратони. Да не забравяме, че в Панчарево има езеро – в него доколкото знам в момента се провеждат само тренировки, но има идея, разговаряла съм с г-н кмета, има идея за кандидатстването по проект, така че езерото да се използва и в активен спорт, да не бъде само като тренировъчна зона, което е чудесно. Отделно смятам, че бихме могли все пак по някакъв начин именно парламентът като законосъздател да натисне малко Столична община и да се реализира този витошки лифт, за който се говори от вече немалко години. Много са нещата, които се неглижират за сметка на развитието на центъра на София. Центърът е прекрасен, но хората не живеят само в периметъра на жълтите павета.\nВодещ: А вие как ще използвате авторитета си в тази посока? Какви законопроекти ще може да прокарате? Какви срещи вън от работата на парламента ще направите, за да осъществите идеите, за които в момента ни разказвате?\nТаня Иванова: Най-важното първо е да се срещна с различните инициативни комитети от селата, както и с всеки един кмет, плюс районните кметове, тъй като знаете, че въпросните села попадат двете Владая и Мърчаево под шапката на Район Витоша и останалите 10 в Район Панчарево. Трябва да се работи в съгласие и с властта и общината, и с инициативните комитети. Докато в момента има една такава тенденция, че и там има конфликти и неразбирателство и отсъствие на добра комуникация.\nВодещ: Тоест, вие виждате себе си като връзката между гражданските сдружения и държавните структури?\nТаня Иванова: Да, бих се радвала да бъда точно такава връзка, изхождайки от това, че съм и от двете страни на бариерата така да се каже – била съм и кмет, и в същото време в момента съм активен, бих се нарекла, гражданин.\nВодещ: Г-жо Иванова, кои са основните приоритети на ДПС за тази кампания? Какво място те могат да намерят във всеки многомандатен избирателен район?\nТаня Иванова: Винаги говорим за диалог – това е едно от важните неща, не само между политическите партии, а също така и между институциите, както споменах в началото на нашия разговор. Много е важно и приемането на Програмата за ускорено икономическо развитие на ДПС, за да достигнем средноевропейския стандарт на живот. Нека бъдем обективни – не можем да предложим блестящо и светло бъдеще поглеждайки ситуацията в момента. Другото нещо, което е важно, това е желание и визия за решаване на кризите. Това е нещо, което като цяло сякаш на нас ни липсва във всяко едно звено – като започнем от изпълнението на проектите от местната власт, минем вече по-нагоре през Столична община, и стигнем до парламента, където би трябвало всичко да се решава законово и да се поставят определени условия, които след това по веригата всеки да изпълнява.\nВодещ: Ратувате за диалог, говорите за диалог, но знаете, че настроенията в обществото предполагат всичко друго, но не и диалог. Конфронтацията е преобладаваща и ДПС не се намира от най-добрата страна за комуникация с една сериозна част от политическия спектър. Как ще го преодолеете?\nТаня Иванова: Да, виждам. Аз също се сблъсквам с това нещо и смятам, че за съжаление политическите партии са забравили какво означава думата „компромис“ в името на общото благо. Имам усещането, че настроението е продиктувано по-скоро от чисто популистки цели. А и другото, което е, както знаете за съжаление, живеем в свят, в който негативните новини много по-лесно се възприемат, и сякаш омразата е по-лесният начин да направиш каквото и да било. Това обаче не е градивното.\nВодещ: Определяте себе си като активен гражданин. Кое от случващото се днес най-много ви тревожи?\nТаня Иванова: Най-много ме тревожи, че за пореден път имаме разединение на обществото, което е продиктувано от кризата с коронавируса. Това е нещо, което е на дневен ред, не може да бъде избегнато и трябва много бързо да се намери верният път и към гражданите, и към това да се спазват човешките им права. Това е едно от нещата, което ме тревожат. Защото ние сме свикнали да се делим като нация на бели и черни, на „Левски“ и ЦСКА, на хора от провинцията и хора от града, в случая антиваксъри и ваксинирани. Това е поредният грешен път, в който се наслагва поредното разединение в обществото. Много е грозно, ако максимата на някой от властимащите е „Разделяй и владей“.\nВодещ: А вие виждате ли властимащи, хора, които са на високите етажи на държавата, водени от такава максима?\nТаня Иванова: Да.\nВодещ: Кой или кои?\nТаня Иванова: Конкретно няма да посоча някой, но бих казала всички онези, които насаждат омраза, била тя на етническа основа, на какъвто и да е такъв принцип – смятам, че това е тяхната идея: да разделят обществото, за да бъде то по-лесно манипулируемо, ако щете.\nВодещ: Вие срещате ли се с вашите избиратели сега в кампанията? Колко често са срещите ви и за какво ви питат?\nТаня Иванова: Срещите не са много чести предвид всеобщата паника. Не знам дали и на вас ви е направило впечатление, но от седмица насам хората са доста изнервени и напрегнати от новото правило за изискването на зеления сертификат. И с тези, с които успявам да се срещна, първият въпрос им е: „Ще има ли пак избори?“, защото явно самите хора усещат, че това единение, за което всички се борим, е доста трудно за реализация. И съответно във всеки район, в който отида, хората не ме питат толкова, какви идеи цялостно имам за държавата, а всеки си гледа неговия район и въпросите са с определена конкретика. Както сме споменавали, за хората от Казичене това е да имат възможност да преминават от махала Видните в селото без да им се налага да пресичат околовръстния път, тоест да се изгради един пасарел. За хората от Владая – кога ще има канализация, докога водата от чешмите ще е с ръждив свят, и така. По-скоро хората задават въпроси, които са от компетенцията на местната власт, но явно имат нужда да бъдат чути, и това е, което на тях им тежи.\nВодещ: Да ви попитам и аз като тях: ще има ли следващи избори? Какво ще се случи в 47-ия парламент?\nТаня Иванова: Много ми се иска, присъщо за оптимизма, който нося в себе си, да кажа, че ще има парламент, и ще започнат да работят в името на държавата, но някак си настроението е такова, че сякаш няма да са последните избори.\nВодещ: За първи път в своята история ДПС издига свой кандидат за президент – своя председател.\nТаня Иванова: Да, така е. Смятам, че с това ясно казваме желанието си за участие във властта. И другото, което искам да подчертая, е, че ДПС смятам, че е единствената партия, която издига за президент своя лидер, а не се крие зад личности, издигнати от инициативни комитети, както тенденциозно явно за тези избори се получава. Заставаме с кандидати за президент и вицепрезидент, които са утвърдени имена както в Европарламента, така и тук, при нас. Г-н Карадайъ застава с името си и г-жа Михайлова също. Смятам, че това е много доблестна постъпка. И това са хора, които директно поемат отговорност и като партийни лидери, и като граждани на държавата.\nВодещ: Казахте, че ДПС по този начин, издигайки своята кандидатпрезидентска двойка дава заявка за властта. Какъв ще бъде вашият принос в тази власт?\nТаня Иванова: Нашият принос ще бъде: следвайки политиката, която изповядваме, за толерантност и отговорност, смятам, че бихме били добър балансьор и добър партньор във всяко едно отношение.\nВодещ: Не остава много време до изборите, но не и малко – как ще се развие кампанията ви през следващите седмици?\nТаня Иванова: През следващите седмици като, малко така ще прозвучи – като по-млад човек аз активно работя със социалните мрежи и представям програмата си именно там. Радвам се, че има медии, които проявят интерес и споделят някои от проектите, които представям. Надявам и за срещи с избирателите, докато времето позволява, разбира се, те да се осъществяват. И се надявам работата ми сега да донесе по-добър резултат от резултата на предните избори.\nПарламентарни избори 2021: Таня Иванова: Много е важно хората да гласуват за бъдещето си и да подкрепят младите, които биха дали всичко от себе си, за да защитят правата им\nТаня Иванова, водач на листата за 23 МИР-София на ДПС, в интервю за обзора на деня на Радио „Фокус” „Това е България”\n30 Юни 2021 | 12:00 | Радио „Фокус“\nПарламентарни избори 2021: Таня Петрова, ГЕРБ – СДС: И в следващия управленски ...\n25 Март 2021 | 16:00